KOMISIJOS REGLAMENTAS (EB) Nr. 164/2007
2007 m. vasario 19 d.
nustatantis 2005-2006 prekybos metų cukraus sektoriuje taikomas produkcijos mokesčių sumas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (1), ypač į jo 15 straipsnio 8 dalies pirmą įtrauką,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus rinkų organizavimo (2), ypač į jo 44 straipsnį,
kadangi:
(1)
2002 m. vasario 20 d. Komisijos reglamento (EB) Nr. 314/2002, nustatančio išsamias kvotų sistemos taikymo cukraus sektoriuje taisykles (3), 8 straipsnyje, kuris toliau taikomas 2005-2006 prekybos metų produkcijai, yra numatyta, kad pagrindinės produkcijos mokesčio ir B mokesčio sumos, o taip pat prireikus Reglamento (EB) Nr. 1260/2001 16 straipsnio 2 dalyje numatytas koeficientas už 2005-2006 prekybos metais pagamintą cukrų, izogliukozę ir inulino sirupą, nustatomos iki 2007 m. vasario 15 d.
(2)
Dėl pagal Reglamento (EB) Nr. 1260/2006 15 straipsnio 1 ir 2 dalis užregistruotų apskaičiuotų bendrų nuostolių 2005-2006 prekybos metais reikalaujama, remiantis minėto reglamento 3 dalimi, taikyti 1,0022 % pagrindinio mokesčio.
(3)
Pagal Reglamento (EB) Nr. 1260/2001 15 straipsnio 1 ir 2 dalis užregistruoti apskaičiuoti bendri nuostoliai yra visiškai padengiami įplaukomis iš pagrindinio mokesčio. Todėl 2005-2006 prekybos metams nustatyti B mokesčio ir koeficiento, leidžiančio nustatyti papildomą mokestį, nustatyti nereikia.
(4)
Cukraus vadybos komitetas nepateikė nuomonės per pirmininko nurodytą laikotarpį,
PRIĖMĖ ŠĮ REGLAMENTĄ:
1 straipsnis
Cukraus sektoriuje nustatomos šios 2005-2004 prekybos metų produkcijos mokesčių sumos:
a)
6,333 EUR už baltojo cukraus toną, kaip pagrindinį produkcijos mokestį už A ir B cukrų;
b)
2,810 EUR už sausosios medžiagos toną, kaip pagrindinį produkcijos mokestį už A ir B izogliukozę;
c)
6,333 EUR už toną sausosios medžiagos ekvivalento cukrui arba izogliukozei, kaip pagrindinės produkcijos mokestį už A ir B inulino sirupą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 19 d.